kardosdrur/scandi-wiki huggingface dataset:
Poul Sørensen (ingeniør)

Poul Sørensen (født 6. februar 1873 i Fredensborg, død 5. september 1964 i København) var en dansk ingeniør.

Sørensen tog eksamen som civilingeniør i 1899. I 1908 blev han fastansat ved Københavns Vandforsyning, og i årene 1922-43 var han direktør herfor. Det var en periode præget af ombygninger og store nyanlæg.

Han var medlem af bestyrelsen for Dansk Ingeniørforening i årene 1923–32 og foreningens formand i 1932-36. I 1953 blev han udnævnt til æresmedlem.

Kilde 
 

Ingeniører fra Danmark
Medlemmer af Akademiet for de Tekniske Videnskaber
Bias (magnetbånd)

Magnetbåndsbias eller blot bias er betegnelsen for to teknikker, AC-bias og DC-bias, der forbedrer analoge magnetbåndsoptagelsers linearitet. DC-bias er tilføjelsen af jævnstrøm til det lydsignal, der optages. AC-bias er tilføjelsen af et uhørligt højfrekvent signal (typisk fra 40 til 150 kHz) til lydsignalet. De fleste moderne båndoptagere bruger AC-bias.

Ved optagelse har magnetbånd en ikke-lineær respons som er bestemt af dets koercitivitet. Uden bias resulterer dette i dårlig ydeevne, især ved lave signalniveauer. Et optagesignal, der genererer en magnetisk feltstyrke, der er mindre end båndets koercitivitet, kan ikke magnetisere båndet og producerer et lille afspilningssignal. Bias øger signalkvaliteten af de fleste lydoptagelser betydeligt ved at skubbe signalet ind i mere lineære zoner af båndets magnetiske overførselsfunktion.

Referencer

Båndoptagelse
Erdemir

Ereğli Demir ve Çelik Fabrikaları T.A.Ş., eller blot Erdemir, er en tyrkisk stålproducent.
Erdemir begyndte stålproduktion i 1965 og har hovedkvarter i Karadeniz Ereğli, Zonguldak. De driver også stålværket i İskenderun og datterselskabet İsdemir.

Referencer 

Virksomheder fra Tyrkiet
Lucia Vinde Dirchsen

Lucia Vinde Dirchsen (født 13. oktober 1993 i København) er en dansk skuespillerinde, der i 2019 blev uddannet på Den Danske Scenekunstskole. Hun er mest kendt for rollen som Bertha Frigh i Badehotellet.

Privat 
Dirchsen identificerer sig som non-binær.

Referencer

Eksterne henvisninger 
 

Skuespillere fra Danmark
BIM (virksomhed)

BİM Birleşik Mağazalar A.Ş. (BİM) er en tyrkisk dagligvarekoncern og discountbutikskæde. I 2016 havde de 37.439 ansatte.

Bim A.Ş.blev etableret i 1995 i Istanbul. Den primære aktionær er Mustafa Latif Topbaş. Virksomheden havde i 2021 10.330 butikker. BİM driver også datterselskabet File med 135 hypermarkeder.

Referencer 

Virksomheder fra Tyrkiet
Det Europæiske Lægemiddelagentur

Det Europæiske Lægemiddelagentur (EMA) eller på engelsk European Medicines Agency er et argentur i EU, der står for at evaluere og overvåge lægemidler. Før 2004 var det kendt som European Agency for the Evaluation of Medicinal Products eller European Medicines Evaluation Agency (EMEA).

EMA blev etableret i 1995 med midler fra EU og lægemiddelindustrien samt indirekte støtte fra medlemsstater og har til opgave at harmonisere (men ikke erstatte) de eksisterende nationale myndigheder for regulering af lægemidler. Håbet var at denne plan ikke alene ville reducere de årlige omkostninger på omkring €350 mio. som lægemiddelproducenter årligt brugte på at få separate godkendelser fra hver medlemsstat, men også at eliminere protektionistiske tendenser som suveræne stater havde i forhold til godkendelse af nye medikamenter, der potentielt kunne konkurrere med produkter produceret af hjemlige virksomheder.

EMA blev grundlagt efter mere end 7 års forhandlinger blandt EU's regeringer og erstattede Committee for Proprietary Medicinal Products og Committee for Veterinary Medicinal Products, selvom begge blev genfødt som de centrale videnskabelige rådgivende komitéer. Agenturet lå i London indtil Storbritannien stemte for at forlade EU, hvorefter EMA flyttede til Amsterdam i marts 2019.

Referencer

Eksterne henvisninger 
 
 EMA Annual Report 2018
 Heads of Medicines Agencies
 The Rules Governing Medicinal Products in the European Union (EudraLex)
 Health-EU Portal official public health portal of the European Union

Etableret i 1995
Myndigheder
EU's agenturer
Ciner Group

Ciner Group er et tyrkisk konglomerat med hovedkvarter i Istanbul. Deres forretninger omfatter energi, minedrift, medier og handel. Gennem Ciner Media Group ejer de Habertürk avis og Habertürk TV. De driver kulminer og kraftværker gennem Eti Soda og Kazan Soda Elektrik. Virksomheden blev etableret af Turgay Ciner i 1978.

Referencer 

Virksomheder fra Tyrkiet
Etableret i 1978
Doğuş Holding

Doğuş Holding A.Ş. (Doğuş Group) er et tyrkisk konglomerat med hovedkvarter i Istanbul. Koncernen består af 250 datterselskaber fordelt på 7 brancher, som omfatter bilhandel, detailhandel, restaurant, byggeri, medier og turisme. Virksomheden blev etableret i 1951 af Ayhan Şahenk.

Referencer 

Virksomheder fra Tyrkiet
Etableret i 1951
Yıldız Holding

Yıldız Holding er en tyrkisk fødevarekoncern med hovedkvarter i Istanbul. De har 56.000 ansatte og 80 fabrikker (25 udenfor Tyrkiet).

Yıldız Holding har over 320 brands, der sælges i over 130 lande. Yıldız Holding producerer mange forskellige slags fødevarer, men også non-food artikler.

Sabri og Asim Ülker etablerede virksomheden i 1944.

Referencer 

Virksomheder fra Tyrkiet
Etableret i 1944
Carl Frode Tiller

Carl Frode Tiller (født 4. januar 1970 i Namsos, Norge) er en norsk forfatter, bedst kendt for roman-trilogien Indkredsning I+II+III, hvor første bind (på nynorsk: Innsirkling) blev nomineret til Nordisk Råds Litteraturpris 2007, og udgivet på dansk i 2010. Andet bind kom på dansk i 2021 og tredje bind i 2022.    

Indkredsning bliver set som et hovedværk i den norske litteratur efter årtusindskiftet – med en roman, hvori forfatteren benytter sine avancerede fortællestrukturer på helt nyt stof.  

Carl Frode Tillers romaner er solgt til 19 lande, senest Spanien og USA.

Kilder og henvisninger
 

Forfattere fra Norge
Dolhasca

Dolhasca (rumænsk udtale: [dolˈhaska]) er en by i distriktet  Suceava  i den historiske region Vestmoldavien i det nordøstlige Rumænien. Dolhasca er den ottende største bymæssig bebyggelse i distriktet, med et indbyggertal på . Den blev erklæret en by i 2004 sammen med syv andre lokaliteter i Suceava distriktet. Byen administrerer syv landsbyer, nemlig: Budeni, Gulia, Poiana, Poienari, Probota, Siliștea Nouă og Valea Poienei.

På trods af at Dolhasca er en by, ligner den på mange måder en landlig bebyggelse, og indbyggernes hovedbeskæftigelse er landbrug. Probota-klosteret, der blev bygget i 1530 af den moldaviske hersker Petru Rareș, og som ligger tæt på byen, er en af kirkerne der  er samlet på  UNESCO's verdensarvsliste under betegnelsen: . Blandt kendte fra Dolhasca er komikeren Alexandru Arșinel og neurokirurgen Constantin N. Arseni.

Galleri

Kilder og henvisninger
  
Byer i distriktet Suceava
Frasin

Frasin () er en by i distriktet Suceava, i det bjergrige nordøstlige Rumænien. Den er beliggende i den historiske region Bukovina. Frasin er den trettende største bymæssig bebyggelse i distriktet med et indbyggertal på . Den blev erklæret en by i 2004 sammen med syv andre lokaliteter i Suceava amt. Byen administrerer den tidligere landsby Bucșoaia (som blev et kvarter i 2004), Doroteia og Plutonița (med status af associerede landsbyer).

Geografi 

Frasin er omgivet af Bukovinas højderygge i Obcinele Mari, på bredden af floden Moldova, mellem Câmpulung Moldovenesc og Gura Humorului, ved Europavej E58. Byen Gura Humorului ligger kun 7 km derfra. Frasin er tilsluttet det rumænske nationale jernbanesystem og har en jernbanestation på Suceava-Vatra Dornei-banen.

Historie 

I 1785 var Frasin kendt som en bygd. Et stort skridt i retning af en god udvikling for Frasin fandt sted i 1816, da der blev bygget en kaliumfabrik. Frasin blev erklæret for en by i 1850.

Indtil 1918 var Frasin en del af det Østrigske monarki (provinsen Bukovina forblev et østrigsk kronland () efter Det østrig-ungarske kompromis af 1867), i Câmpulung distriktet, et af de 9 Bezirkshauptmannschaften i provinsen.

Turisme 

Frasin ligger i den historiske region Bukovina, hvor besøgende kan beundre en lang række malede middelalderkirker med status som verdensarv. En af de mest populære er Voroneț-klosteret, der blev bygget i 1488. Et andet aktiv i området er naturreservaterne som urskovene i Slătioara ("Codrul secular Slătioara") og skovene i Giumalău-bjergene.

Kilder og henvisninger
  
Byer i distriktet Suceava
Maria Durhuus

Maria Staghøj Durhuus (født 25. september 1977 i Ringkøbing) er en dansk sygeplejerske og politiker fra Socialdemokratiet. Hun har været medlem af Folketinget siden 2022 og var tidligere medlem af kommunalbestyrelsen i Hvidovre Kommune 2013-2022.

Opvækst, uddannelse og erhverv 
Durhuus er født i  Ringkøbing i 1977 som datter af pensionist Hans Arne Staghøj og pædagog Lilian Steffensen. Hun blev student fra Thisted Gymnasium og HF i 1996. Fra 1999 til 2006 var hun sælger og konsulent i Sonofon.

Durhuus blev uddannet sygeplejerske i Hovedstadens Sygehusfællesskab i 2006 og har siden gennemført en række videreuddannelser for sygeplejersker. Hun har arbejdet som sygeplejerske inden for psykiatrien, ambulancetjeneste, akutmodtagelse på hospitaler, behandlingstilbud for narkomaner og misbrugere, og  som fængselssygeplejerske med mere. Fra 2020 til 2022 var hun afdelingsleder på botilbuddet Thorupgården i Københavns Kommune.

Politisk karriere 
Hun var medlem af kommunalbestyrelsen i Hvidovre Kommune 2013-2022 og har været formand for kommunens kultur- og fritidsudvalg.

Durhuus stillede op til folketingsvalget 2019 i Hvidovrekredsen og blev første stedfortræder for Socialdemokratiet i Københavns Omegns Storkreds. Hun fik 1.437 personlige stemmer i opstillingskredsen og i alt 2.907 personlige stemmer i hele storkredsen.

Ved folketingsvalget 1. november 2022 opnåede hun valg med 1.322 personlige stemmer i Hvidovrekredsen og 2.616 i hele storkredsen. Hun er fra 2022 misbrugsordfører for Socialdemokratiet i Folketinget.

Privatliv 
Durhuus bor i Hvidovre og har fire børn.

Referencer 

Folketingsmedlemmer fra Socialdemokraterne
Folketingsmedlemmer i 2020'erne
Kommunalbestyrelsesmedlemmer fra Socialdemokraterne
Nokere Koerse 2023

Nokere Koerse 2023 var den 77. udgave af det belgiske cykelløb Nokere Koerse. Det blev kørt den 15. marts 2023 med start i Deinze og mål i Nokere i Østflandern. Løbet var en del af UCI ProSeries 2023. Løbet blev vundet af belgiske Tim Merlier fra  for andet år i træk.

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Nokere Koerse for kvinder 2023

Referencer

Eksterne henvisninger 
 
 

2023
UCI ProSeries 2023
Rapzonen

Rapzonen er et dansk musikstudie, pladeselskab og musikakademi beliggende i Glumsø. Rapzonen blev etableret i 2019 af musiker og iværksætter Lasse Boye Larsen, og virkede i starten primært som studie og pladeselskab under navnet Lazarus Music Group. Senere udvidede man til coachingforløb for unge musikere, og navnet ændredes til det nuværende Rapzonen. Lazarus Music Group er i dag virksomhedens pladeselskabsnavn.

Musikstudie / Pladeselskab 
Rapzonen startede som lydstudie i 2019, og har siden haft over 200 artister igennem.  Rap /  Hip Hop har udgjort hovedvægten af artisterne, men også indie rock, pop og andre genrer, har været igennem studiet. Adskillige kunstnere er spillet på større radiostationer. Maxi 912 singlen "Rockstjerne" nåede DR P3, mens Citizen Odin singlen "Rainbow Attention" er spillet på udenlandske radiostationer. 

Udgivende kunstnere hos Rapzonen inkluderer: 

 912 Maxi
 Ung Sofus
 Teen Machine
 Prince Falcon
 Citizen Odin
 Viktor Stille
 Åskar
 Norsby
 Mikk A
 Louis Leopold
 K-Young
 Lauri
 $!AT
 Buhl

Akademi 
Siden 2021 har Rapzonen sideløbende fungeret som akademi, hvor unge artister føres frem via coaching, koncerter og indbyrdes sparring. Akademiet har været springbræt for en række artister. Akademiet arrangerer koncerter rundt om i landet, hvor artisterne får mulighed for at prøve sig af på scenen.

Kilder og henvisninger
  
Pladestudier
Milano-Torino 2023

Milano-Torino 2023 var den 104. udgave af det italienske cykelløb Milano-Torino. Det blev kørt den 15. marts 2023 med mål i Orbassano, i nærheden af Torino i regionen Piemonte. Løbet var en del af UCI ProSeries 2023. Løbet blev vundet af hollandske Arvid de Kleijn fra .

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2023
UCI ProSeries 2023
Audrey Cordon-Ragot

Audrey Cordon-Ragot (født 22. september 1989 i Pontivy) er en cykelrytter fra Frankrig, der kører for .

I 2015, 2016, 2021 og 2022 blev hun fransk mester i enkeltstart, mens hun vandt titlen i linjeløb i 2020 og 2022.

Referencer

Eksterne henvisninger 

 
 
 
 

Kvindelige cykelryttere fra Frankrig
Cykelryttere ved sommer-OL 2012
Cykelryttere ved sommer-OL 2016
Arvid de Kleijn

Arvid de Kleijn (født 21. marts 1994 i Herveld) er en professionel cykelrytter fra Holland, der er på kontrakt hos .

Referencer

Eksterne henvisninger 

 
 

Mandlige cykelryttere fra Nederlandene
Suceava (flod)

Suceava ( Suchava, , ) er en flod beliggende i den nordøstlige del af Rumænien (distriktet Suceava) og det vestlige Ukraine (Tjernivtsi oblast). Den er en højre biflod til floden Siret.  Den løber ud i Siret i byen Liteni, 21 km sydøst for byen Suceava.

Den har sit udspring i  Obcina Mestecăniș-bjergene i Bukovina, nær grænsen til Ukraine. Den samlede længde af Suceava fra dens udspring til dens sammenløb med Siret er 173 km. Dens afvandingsområde er 2.625 km2,, hvoraf 2.298 km2 er   i Rumænien.

Byer og landsbyer 
Følgende byer og landsbyer ligger langs Suceava-floden, fra kilden til mundingen: Izvoarele Sucevei, Shepit, Seliatyn, Ulma, Brodina, Vicovu de Jos, Bilca, Dornești, Satu Mare, Suceava, Verești .

Bifloder 
Følgende floder er bifloder til Suceava-floden (fra kilden til mundingen):

Fra venstre: Aluniș, Izvor, Cobilioara, Garbanevski, Melesh, Rapochev, Rusca, Ulma, Sadău, Falcău, Caraula, Șicova, Bilca Mare, Petrimiasa, Târnauca, Climăuț, Ruda, Hatnuța, Hatnuța, Pămirța, Poăuța, Poăuț, Pămirăt Plopeni, Salcea.

Fra højre: Pogonișoara, Nisipitu, Brodina, Pârâul Ascuns, Valea Boului, Putna, Vicov, Remezeu, Voitinel, Pozen, Sucevița, Solca, Soloneț, Ilișești, Șcheia, Râul Târguti, Raul Târguti, Udco.

Referencer 

Floder i Tjernivtsi oblast
Vandløb i Rumænien
Grand Prix de Denain 2023

Grand Prix de Denain 2023 var den 64. udgave af det franske cykelløb Grand Prix de Denain. Det 194,7 km lange linjeløb blev kørt den 16. marts 2023 med start og mål i Denain i departementet Nord. Løbet var en del af UCI ProSeries 2023. Løbet blev vundet af colombianske Sebastián Molano fra .

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2023
UCI ProSeries 2023
Papirfabrik

En papirfabrik eller et papirværk er en fabrik, der producerer papir. Tidligere brugtes også betegnelsen papirmølle, især om fabrikker, der betjente sig af kraften fra en vandmølle. Et eksempel på en papirfabrik i Danmark er Skjern Paper, der siden 2012 har været Danmarks eneste tilbageværende papirfabrik. En anden stor papirfabrik i Danmark lå i Silkeborg, nemlig Silkeborg Papirfabrik, der blev anlagt i 1844 og lukkede i 2000. De tidligere fabriksbygninger rummer i dag Papirmuseet, der er et museum om dansk papirfremstilling gennem tiderne.

Første papirfabrik i Danmark 
Den første papirfabrik i Danmark åbnede i Næstved i 1875. Den lå ved  ved Susåen og hed Magle Mølle Papirfabrik. Senere hen kom der meget konkurrence mellem papirfabrikkerne. I 1889 blev Magle Mølle Papirfabrik en del af De forenede papirfabrikker.

Kilder 
 

Industri
Sandby Kirke (Næstved Kommune)

Sandby kirke er en romansk kirke fra omkring 1200, bygget i munkesten og kampesten. Kirken ligger i Sandby by ca. 12 kilometer nord for Næstved og har en rødmalet facade. Kirken har bevaret sin oprindelige udstrækning med kor og skib samt et våbenhus mod syd og et tårn mod vest fra senere perioder. Kirken har nogle kalkmalerier fra 1400-tallet og en altertavle fra 1600-tallet.

Kirker i Næstved Kommune
Kirker i Roskilde Stift
Fortenova Grupa

Fortenova Grupa er en kroatisk fødevareproducent og detailhandelsvirksomhed med hovedsæde i Zagreb. Selskabet blev etableret i 2019, da Agrokor kom i finansielle vanskeligheder og aktiverne blev overflyttet til det nye selskab.
Virksomheden omfatter bl.a. den kroatiske supermarkedskæde Konzum og den slovenske handelsvirksomhed Mercator. I alt har de 159 datterselskaber.

Referencer 

Virksomheder fra Kroatien
Etableret i 2019
Podravka

Podravka d.d. er en kroatisk fødevareproducent med hovedsæde i Koprivnica. Virksomheden blev etableret i 1934 som en frugtfabrik.

Referencer 

Virksomheder fra Kroatien
Anne Løkke

Anne Løkke (født 9. november 1957) er dansk professor og dr. phil. i historie ved Saxo-instituttet på Københavns Universitet. 
Hendes forskningsområde er dansk social-, kultur- og sundhedshistorie. Hun blev dr. phil. i 1998 med afhandling Døden i barndommen. Spædbørnsdødelighed og moderniseringsprocesser i Danmark 1800-1920. Afhandlingen behandler den historiske udvikling i børnedødelighed rundt om i landet, og hvordan den blev påvirket af forskellige ideer om spædbarnspleje.

Hun er leder af forskningsgruppen BioHistorie Group og partner i det tværvidenskabelige forskningsprojekt Governing Obesity.

I 2014 fik hun Dansk Magisterforenings forskningspris for Humaniora og Samfundsvidenskab for sit arbejde med at kombinere det kulturanalytiske og medicinske område, og på den måde skabe nye indsigter i, hvordan kulturelle valg kan vise sig altafgørende for liv og død.

Bøger 

 Børneafdelingen. Syge børn og børnesygdomme på Rigshospitalet 1910-2010 (2010)
 Patienternes Rigshospital 1757-2007 (København: Gad, 2007)
 Døden i barndommen. Spædbørnsdødelighed og moderniseringsprocesser i Danmark 1800-1920. (København: Gyldendal, 1998)
 Vildfarende børn - om forsømte og kriminelle børn mellem filantropi og stat 1880-1920 (København, 1990)

Eksterne henvisninger 

Historikere fra Danmark
Thomas Skriver Jensen

Thomas Skriver Jensen (født 27. marts 1996 i Odense) er en dansk industritekniker og politiker. Han var været medlem af Folketinget for Socialdemokratiet siden 2022.

Opvækst, uddannelse og erhverv 
Skriver Jensen er født i Odense i 1996 som søn af fagforeningsformand Claus Jensen (fagforeningsmand)  og lønningsbogholder Lone Skriver. Han gik i skole i Skamby på Nordfyn og var et år på Rejsby Europæiske Efterskole i Rejsby syd for Ribe. Han blev student (stx) fra Nordfyns Gymnasium i Søndersø i 2015. Han var værnepligtig i Den Kongelige Livgarde og er uddannet industritekniker på Syddansk Erhvervsskole i Odense 2019. Han har derefter arbejdet som industritekniker på arbejdspladser i Odense, Assens og Ullerslev. Han var tillidsrepræsentant 2021-2022.

Politisk karriere 
Skriver Jensen var landsformand for Dansk Metal Ungdom 2018-2021 og medlem af Dansk Metals hovedbestyrelse i samme periode. Han blev næstformand i DUI-Leg og Virke i 2022. 

Han blev folketingskandidat for Socialdemokratiet i Odense Sydkredsen i 2021 og valgt til Folketinget ved folketingsvalget 1. november 2022. Han fik i alt 3.726 personlige i Fyns Storkreds, heraf 1.075 i Odense Sydkredsen. Han var den kandidat der fik flest stemmer i Odense Sydkredsen Skriver Jensen er Socialdemokratiets erhvervsuddannelsesordfører i Folketinget.

Privatliv 
Skriver Jensen bor i  Ullerslev. Han er samboende uden at være gift og har ikke børn.

Referencer 

Folketingsmedlemmer fra Socialdemokraterne
Folketingsmedlemmer i 2020'erne
Big Boss Man (album)

Big Boss Man er et album udgivet af musikeren Henning Stærk 17. marts 2023.

Spor: 
 Sick And Tired
 Big Boss Man
 Help Me Make It Through The Night
 Singing The Blues
 Someone You Love
 Going Down
 Jealous Guy
 Hang Up My Rock And Roll Shoes
 Standing At The Crossroads Again
 Warm And Tender Love

Referencer 

Album fra Danmark
Album fra 2023
INA-Industrija nafte

INA-Industrija nafte, d.d. (INA) er et kroatisk multinationalt olie- og gasselskab. INA Group har en ledende rolle i Kroatiens olieindustri og virksomheden driver efterforskning, produktion og distribution af olie og olieprodukter. MOL Group og Kroatiens regering er de største aktionærer i virksomheden.
INA blev etableret i 1964 ved en fusion mellem Naftaplin og raffinaderierne i Rijeka og Sisak og med hovedkvarter i Zagreb. I 1990 blev INA en statsejet virksomhed og i 1993 blev det aktieselskab.
De driver også et olie- og benzinselskab med 445 INA-tankstationer.

Referencer 

Virksomheder fra Kroatien
Etableret i 1964
Gura Humorului

Gura Humorului (rumænsk udtale: [ˌɡura huˈmoruluj]; Hebraisk sprog og Yiddish: גורה חומורוולוי - Gure Humuruluei eller גורא הומאָרא - Gura Humora; tysk og polsk: Gura Humora) er en by i distriktet Suceava i det nordøstlige Rumænien. Den ligger i den historiske region Bukovina.

Gura Humorului er den syvende største bymæssig bebyggelse i distriktet med et indbyggertal på . Den blev erklæret en by i 1904 og blev et feriested i 2005. Byen administrerer den tidligere landsby Voroneț (som blev et kvarter), hvor Voroneț-klosteret ligger.

Geografi 

Gura Humorului ligger i den nordøstlige del af Rumænien, i den sydlige del af Bukovina. Byen ligger ved den østlige grænse af Obcinele Bucovinei-bjergene, i Humorului-sænkningen, ved sammenløbet af floderne Moldova- og Humor-floden. Byens gennemsnitlige højde er 470 moh. Den europavej E58 og Suceava-Vatra Dornei-jernbanen passerer gennem byen. Suceava, distriktshovedstaden, ligger 34 km væk. Byen Frasin ligger i nærheden af Gura Humorului, kun 7 km væk.

Historie 

Mellem 1774 og 1918 tilhørte Gura Humorului Habsburgermonarkiet. Under Første Verdenskrig blev Bukovina en slagmark mellem Østrig mod Russiske og Rumænske tropper. Selv om russerne endelig blev fordrevet i 1917, afstod det besejrede Østrig Bukovina-provinsen til Rumænien ved Saint-Germain-traktaten (1919).

Kilder og henvisninger

Byer i distriktet Suceava
Liteni

Liteni () er en by i ditriktet Suceava  i Bukovina, i det nordøstlige Rumænien. Den ligger i den historiske region Vestmoldavien. Liteni er den niende største bymæssig bebyggelse i amtet med et indbyggertal på . Den blev erklæret som by i 2004 sammen med syv andre lokaliteter i Suceava-distriktet. Byen administrerer fem landsbyer, nemlig: Corni, Roșcani, Rotunda, Siliștea og Vercicani.

Beliggenhed 
Liteni ligger i Karpaternes forland i Østkarpaterne, ved Suceavas udmunding i Siret. Distriktets hovedstad Suceava ligger ca. 25 km mod nordvest.

Kilder og henvisninger
  
  Liteni rådhus  official site
  Suceava distrikt– Liteni webside
Byer i distriktet Suceava
Milişăuţi

Milișăuți () er en by i distriktet Suceava, i det nordøstlige Rumænien. Den er beliggende i den historiske region Bukovina. Milișăuți er den femtende største bymæssig bebyggelse i amtet med et indbyggertal . Den blev erklæret en by i 2004 sammen med syv andre lokaliteter i Suceava amt. Byen administrerer den tidligere landsby Bădeuți (som blev et kvarter i 2004) og Gara og Lunca (med status af associerede landsbyer). Landsbyen Iaslovăț var også en del af Milișăuți indtil 2002, hvor den blev udskilt og dannede en separat kommune.

Lokaliteten hed Emil Bodnăraș fra 7. september 1976 til 20. maj 1996. Milișăuți ligger på bredden af Suceava-floden og ligger relativt tæt på byen Rădăuţi (8 km væk). På trods af at være en by, er lokalbefolkningens hovedbeskæftigelse landbrug. Milișăuți er kendt for sin produktion af kål og agurk.

Kilder og henvisninger

Byer i distriktet Suceava
Bredene Koksijde Classic 2023

Bredene Koksijde Classic 2023 var den 20. udgave af det belgiske cykelløb Bredene Koksijde Classic. Det var 191,6 km langt og blev kørt den 17. marts 2023 med start i Bredene og mål i Koksijde i Vestflandern. Løbet var en del af UCI ProSeries 2023.  Løbet blev vundet af belgiske Gerben Thijssen fra .

Resultat

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger
 
 

2023
UCI ProSeries 2023